RESOLUCIÓN do 22 de xuño de 2011, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo de prórroga do convenio colectivo das fábricas de taboleiro do Grupo Finsa en Galicia.
Consellería de Traballo e Benestar — III. Outras disposicións — 06/07/2011

Visto o expediente do acordo de prórroga do convenio colectivo das fábricas de taboleiro do Grupo Finsa en Galicia, que se subscribiu o 21 de xaneiro de 2011 entre a representación empresarial e os representantes dos traballadores, e de conformidade co disposto no artigo 90, números 2 e 3, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, a Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG n.º 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 22 de xuño de 2011.
Sendo as 13.15 horas do día 21 de xaneiro de 2011, nos locais da empresa Financiera Maderera, S.A., en Santiago de Compostela, reúnense as persoas que a continuación se mencionan, co obxecto de constituír a comisión negociadora do convenio colectivo das empresas de fabricación de taboleiros do Grupo Finsa en Galicia.
• Parte social.
• Parte empresarial.
Tras un primeiro intercambio de opinións, os asistentes adoptan por unanimidade os seguintes acordos:
I. Ambas as partes se recoñecen reciprocamente capacidade e lexitimación para a negociación do convenio colectivo no ámbito de aplicación das fábricas de taboleiro de Finsa en Galicia, de conformidade co disposto no artigo 87, n.º 2 do Estatuto dos traballadores.
O convenio colectivo será de aplicación aos centros de Santiago de Compostela e Padrón (A Coruña), Rábade (Lugo) e San Cibrao das Viñas (Ourense) da Empresa Financiera Maderera, S.A. (Finsa), e páctase a constitución dunha comisión negociadora integrada por 12 membros designados pola parte social, segundo a súa representatividade sindical nos ditos centros.
Así mesmo, establécese que os traballadores designados para formar parte da comisión negociadora poderán ser substituídos por outros membros, co fin de manter o calendario de negociación sen que dependa da asistencia de todos os membros designados.
Logo de determinación da participación sindical, establecida en atención á representatividade sindical das últimas eleccións sindicais que tiveron lugar nos catro centros de traballo, acórdase que a parte social da comisión negociadora se compoña de acordo coas porcentaxes de representación seguintes:
Comisións Obreiras (CC.OO.): 59,57%.
Unión Xeral de Traballadores (UGT): 40,43%.
II. Constituír a comisión negociadora do convenio colectivo das empresas de fabricación de taboleiro do Grupo Finsa en Galicia, para o convenio que deberá rexer a partir do 1 de xaneiro de 2011, que queda integrado polas seguintes persoas.
• Parte social:
– Por CC.OO.:
– Por UGT:
• En representación da empresa:
III. Dar por iniciadas as negociacións tendentes á consecución dun acordo de convenio colectivo para as fábricas de taboleiro de Finsa en Galicia e como queira que están presentes todos os membros da comisión negociadora, acórdase dar por iniciada a negociación e, como resultado desta, ambas as partes acordan a prórroga por un ano de duración do actual convenio colectivo para as fábricas de taboleiro do Grupo Finsa en Galicia (DOG do 15 de xaneiro de 2007), con vixencia prorrogada en 2010 (DOG do 29 de abril de 2010), que estenderá a súa vixencia desde o 1 de xaneiro ata o 31 de decembro de 2011, co fin de manter a estabilidade do marco das relacións laborais durante o período de vixencia do expediente de regulación temporal de emprego pactado.
O convenio continuará vixente nos seus propios termos e, polo tanto, en relación coa revisión económica establécese un incremento salarial do IPC real do ano 2011+1 punto, que se aplicará do modo seguinte:
1. Regularización de diferenzas de IPC de 2010:
En virtude do disposto no artigo 75 do convenio colectivo, procederase á aplicación da cláusula de regularización de IPC de 2010, polas diferenzas entre o IPC previsto e aplicado en táboas en xaneiro de 2010 (1%) e o IPC real acumulado do dito ano.
Da diferenza obtida deducirase un 0,2% pendente de compensar, como consecuencia da desviación entre o IPC previsto do ano 2009 e a cifra real de IPC do dito ano –que supuxo unha diferenza de -1,2%– da cal só foi compensada a desviación dun 1% no incremento de táboas de xaneiro de 2010, quedando pendente un 0,2%.
As diferenzas salariais terán efectos retroactivos a 1 de xaneiro de 2010 e aboaranse nunha paga no mes de xaneiro de 2011. Unha vez actualizados os valores económicos constituiranse as táboas salariais definitivas en 31.12.2010.
2. Incremento económico de 2011:
Con efectos do 1 de xaneiro de 2011 revisaranse os salarios incrementándose nun 1% sobre as táboas salariais definitivas en 31.12.2010.
Finalizado o ano 2011, e unha vez que se publique oficialmente o IPC real acumulado de 2011, procederase a actualizar as táboas salariais, con efectos retroactivos a 1 de xaneiro de 2011, na cifra que alcance o IPC real, de modo que o incremento salarial garantido sexa do IPC real de 2011+1 punto.
O pagamento que corresponda polos atrasos realizarase nunha paga no mes de xaneiro de 2012.
IV. De conformidade co disposto no artigo 5 do convenio colectivo citado e obxecto de prórroga da súa vixencia por unha anualidade, a comisión paritaria estará composta polos seguintes membros:
• Parte social:
a) Por CC.OO.:
b) Por UGT:
• En representación da empresa:
Ambas as partes poderán nomear e revogar as persoas designadas, segundo o réxime establecido neste artigo, sen máis trámite que a notificación por escrito dirixido ao secretario da comisión paritaria, quen o porá en coñecemento do presidente.
V. Ambas as partes acordan facultar a Francisco Roca López para que presente esta acta e os seus anexos na Dirección Xeral de Traballo, co fin de que esta lle dea o trámite oportuno e proceda ao rexistro e o depósito e a publicación no Diario Oficial de Galicia deste acordo de prórroga do convenio colectivo das fábricas de taboleiro de Financiera Maderera, S.A. (Finsa) en Galicia.
E en proba de conformidade, ratificando en todos os seus aspectos esta acta, os asistentes asinan no lugar e data arriba sinalados.